CELEX: 31972L0194
Language: el
Date: 1972-05-18 00:00:00
Title: Οδηγία 72/194/ΕΟΚ του Συμβουλίου της 18ης Μαΐου 1972 περί επεκτάσεως, στους εργαζομένους που ασκούν το δικαίωμα παραμονής στην επικράτεια κράτους μέλους μετά την άσκηση σ’αυτό ορισμένης εργασίας, του πεδίου εφαρμογής της οδηγίας της 25ης Φεβρουαρίου 1964 «περί του συντονισμού των ειδικών μέτρων για τη διακίνηση και διαμονή αλλοδαπών, τα οποία δικαιολογούνται για λόγους δημοσίας τάξεως, δημοσίας ασφαλείας και δημοσίας υγείας»

Avis juridique important

|

31972L0194

Οδηγία 72/194/ΕΟΚ του Συμβουλίου της 18ης Μαΐου 1972 περί επεκτάσεως, στους εργαζομένους που ασκούν το δικαίωμα παραμονής στην επικράτεια κράτους μέλους μετά την άσκηση σ’αυτό ορισμένης εργασίας, του πεδίου εφαρμογής της οδηγίας της 25ης Φεβρουαρίου 1964 «περί του συντονισμού των ειδικών μέτρων για τη διακίνηση και διαμονή αλλοδαπών, τα οποία δικαιολογούνται για λόγους δημοσίας τάξεως, δημοσίας ασφαλείας και δημοσίας υγείας»  

Επίσημη Εφημερίδα αριθ. L 121 της 26/05/1972 σ. 0032 - 0032 Φινλανδική ειδική έκδοση: Κεφάλαιο 5 τόμος 1 σ. 0174  Δανική ειδική έκδοση: Σειρά I Κεφάλαιο 1972(II) σ. 0456  Σουηδική ειδική έκδοση: Κεφάλαιο 5 τόμος 1 σ. 0174  Αγγλική ειδική έκδοση: Σειρά I Κεφάλαιο 1972(II) σ. 0474  Ελληνική ειδική έκδοση: Κεφάλαιο 05 τόμος 1 σ. 0218  Ισπανική ειδική έκδοση: Κεφάλαιο 05 τόμος 2 σ. 0006  Πορτογαλική ειδική έκδοση : Κεφάλαιο 05 τόμος 2 σ. 0006 

ΟΔΗΓΙΑ ΤΟΥ ΣΥΜΒΟΥΛΙΟΥ της 18ης Μαΐου 1972 περί επεκτάσεως στους εργαζομένους που ασκούν το δικαίωμα παραμονής στην επικράτεια Κράτους μέλους μετά την άσκηση σ' αυτό ορισμένης εργασίας, του πεδίου εφαρμογής της οδηγίας της 25ης Φεβρουαρίου 1964  περί του συντονισμού των ειδικών μέτρων για τη διακίνηση και διαμονή αλλοδαπών, τα οποία δικαιολογούνται από λόγους δημοσίας τάξεως, δημοσίας ασφαλείας και δημοσίας υγείαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως τα άρθρα 49 και 56 παράγραφος 2,  την πρόταση της Επιτροπής,  τη γνώμη της Συνελεύσεως,  τη γνώμη της Οικονομικής και Κοινωνικής Επιτροπής,  Εκτιμώντας:  ότι η οδηγία του Συμβουλίου της 25ης Φεβρουαρίου 1964(1), συντονίζει τα ειδικά μέτρα για τους αλλοδαπούς όσον αφορά τη διακίνηση και τη διαμονή, τα οποία δικαιολογούνται από λόγους δημοσίας τάξεως, δημοσίας ασφαλείας και δημοσίας υγείας και ότι ο  κανονισμός (ΕΟΚ) αριθ. 1251/70 της Επιτροπής, της 29ης Ιουνίου 1970, περί του δικαιώματος των εργαζομένων να παραμένουν στην επικράτεια Κράτους μέλους, μετά την άσκηση σ' αυτό ορισμένης εργασίας(2), καθιέρωσε τις προϋποθέσεις ασκήσεως του δικαιώματος  αυτού- ότι πρέπει οι διατάξεις της οδηγίας της 25ης Φεβρουαρίου 1964 να εξακολουθήσουν να εφαρμόζονται στους δικαιούχους του εν λόγω κανονισμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Η οδηγία του Συμβουλίου, της 25ης Φεβρουαρίου 1964, περί του συντονισμού των ειδικών μέτρων για τους αλλοδαπούς στον τομέα της διακινήσεως και διαμονής, τα οποία δικαιολογούνται από λόγους δημοσίας τάξεως, δημοσίας ασφαλείας και δημοσίας  υγείας, εφαρμόζεται επί των υπηκόων των Κρατών μελών και επί των μελών της οικογενείας τους, που απολαμβάνουν του δικαιώματος παραμονής στην επικράτεια Κράτους μέλους, δυνάμει του κανονισμού (ΕΟΚ) αριθ. 1251/70.   Άρθρο 2  Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός έξη μηνών από της κοινοποιήσεώς της και ενημερώνουν αμέσως περί αυτού την Επιτροπή.   Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 18 Μαΐου 1972.  Για το Συμβούλιο Ο Πρόεδρος M. MART  (1) ΕΕ αριθ. 56 της 4.4.1964, σ. 850/64.  (2) ΕΕ αριθ. Ν 142 της 30.6.1970, σ.24.